Oblast' de Kaliningrad

L'Oblast' de Kaliningrad' (russ: Калининградская область/Kaliningradskaja oblast) l'è voeuna di division amministrativ de la Federazion Russa. La region la se troeuva longh i còst del Mar Baltich e la confina con Polònia e Lituania: l'oblast' la costituiss donca on'exclave de la Russia in Euròpa.

 Stòria 
L'oblast' de Kaliningrad la costituiva ona part de l'antiga provincia todesca de la Prussia Oriental, e inscì l'è restada fina al 1945. Quand che l'Armada Rossa, a la fin de la Segonda Guerra Mondial, l'è rivada in quell territòri chì, la trovaa quas nissun abitant: de fatt, i popolazion todesch (la maggioranza) eren scappaa via per paura de ritorsion e vendett de part di slav. Inscì, quell territòri l'è staa conquistaa e taccaa a l'URSS, che 'l gh'ha mandaa a viv di colòn che vegniven de vari region de la Russia. Vist che donca la popolazion l'era diventada per bòna part russa, quand che l'URSS l'è borlada, 'sto territòri l'è restaa russ. 

 I città 
La capital de l'oblast' l'è Kaliningrad, che la gh'ha circa 430.300 abitant. Important pòrt in sul mar Baltich, duranta la Segonda Guerra Mondial l'era vun di obbiettiv pussee important per i generai de l'Armada Rossa. Come tutt i città de l'oblast', el sò nòmm todesch (Königsberg, che 'l voeur dì "Montagna del Re") l'è staa mudaa in d'on nòmm russ che 'l gh'ha nagòtt a vedè con l'original: Kaliningrad l'è ciamada inscì in onor del rivoluzionari e politich sovietich Michail Ivanovič Kalinin (1875-1946). Alter città important hinn Sovetsk, Gusev, Baltijsk, Zelenogradsk e Neman.
Al nòmm todesch de nòrma el corrispond anca on nòmm polacch e lituan.

CittàNòmm russNòmm todeschNòmm polacchNòmm lituanBagrationovskБагратионовскPreußisch EylauPruska IławaPrūsų YlavaBaltijskБалтийскPillauPiławaPiliavaČernjachovskЧерняховскInsterburgWystrućĮsrutisGur'evskГурьевскNeuhausenNowy Dwór PruskiRomuvaGusevГусевGumbinnenGłąbin/GąbinGumbinėGvardejskГвардейскTapiauTapiawa/TapiewoTepliava/TepliuvaKaliningradКалининградKönigsbergKrólewiecKaraliaučiusKrasnoznamenskКраснознаменскLasdehnen/HaselbergŁazdynyLazdynaiLaduškinЛадушкинLudwigsortLudwinówLiudvigsortasMamonovoМамоновоHeiligenbeilŚwięta SiekierkaŠventpilisNemanНеманRagnitRagnetaRagainėNesterovНестеровStallupönen/Ebenrode StołupianyStalupėnaiOzërskОзёрскDarkehmen/AngerappDarkiejmyDarkiemisPionerskijПионерскийNeukuhrenKurszeNaujieji KuršiaiPolesskПолесскLabiauLabiawaLabguvaPravdinskПравдинскFriedland in OstpreußenFrydlądRomuvaSlavskСлавскHeinrichswaldeJędrzychowoGastosSovetskСоветскTilsitTylżaTilžėSvetlogorskСветлогорскRauschenRuszowiceRaušiaiSvetlyjСветлыйZimmerbudeBudaCimerbūdėZelenogradskЗеленоградскCranzKrańcKrantas

 Varda anca 
 Prussia
 Exclave
 Oblast'

Kaliningrad
Categoria:Exclave